open-index/open-wikipedia-markdown huggingface dataset:
Twist and Shout

**«Twist and Shout»** er en sang skrevet av Phil Medley og Bert Russell, som opprinnelig ble utgitt med den amerikanske vokalgruppa The Top Notes i 1961. Den ble ikke en hit til tross for at Phil Spector produserte den. Sangen ble en hit året etterpå, da den ble covret av The Isley Brothers 16. juni 1962. Den ble også senere en stor hit for The Beatles, som ga ut sin versjon på albumet *[[Please Please Me]]*  22. mars 1963.

I sangstruktur ligner den på «La Bamba» med Ritchie Valens som ble utgitt oktober 1958.

## The Beatles' versjon

The Beatles baserte sin versjon på The Isley Brothers' sin, og la den til sitt repertoar i årene 1962 – 1965. Da gruppen var i Abbey Road Studios 11. februar 1963, ble «Twist and Shout» spilt inn helt til slutt. Selv om John Lennon var forkjølet, maktet han å synge ferdig første tagning. Andre tagning ble riktig nok også forsøkt, men Lennons stemme fungerte ikke lenger den dagen. The Beatles' versjon av «Twist and Shout» ble avslutningssporet på gruppens debutalbum *[[Please Please Me]]*

«Twist and Shout» ble utgitt på to konsertalbum med The Beatles: *Live! at the Star-Club in Hamburg, Germany; 1962* og *[[The Beatles at the Hollywood Bowl]]*. En tredje konsertversjon finnes på *[[Anthology 1]]*.

### Musikere og instrumeter (på The Beatles' versjon)

* John Lennon: rytmegitar, vokal
* Paul McCartney: bassgitar, kor
* George Harrison: sologitar, kor
* Ringo Starr: trommer

## Coverversjoner

* Ike & Tina Turner spilte inn sangen og ga den ut på albumet Live! The Ike & Tina Turner Show i 1965.
* Prima Vera hadde sin aller siste konsert i Oslo Spektrum 28. november 2001. Som avslutning fremførte de en medley av «La Bamba» og «Twist and Shout» som Jahn Teigen sang. Deler fra konserten, ble vist på TVNorge høsten 2006.
* Bruce Springsteen holdt konsert 14. juli 2012 på festivalen *Hard Rock Calling 2012* i Hyde Park, London. Han fikk med seg McCartney på to ekstranumre. Den første var «I Saw Her Standing There» etterfulgt av «Twist and Shout». På begge sangene vekslet Springsteen og McCartney på å være forsanger. Grunnet regelen om at konserter skal være ferdig før kl 22:30 i Hyde Park, ble det til at politiet ba arrangørene slå av mikrofonene siden de var cirka 11 minutter på «overtid».

## Referanser
Encyclopædia Iranica

***Encyclopædia Iranica*** er en engelskspråklig encyklopedi om iransk historie, kultur og sivilisasjon fra forntid til i dag. Den utgis av senteret for iranstudier ved Columbia University, og redigeres av en internasjonal redaktørkomité på 38 personer ledet av Ehsan Yarshater og Ahmad Ashraf. Encyclopedien regnes som et standardverk innen iranistikk. 

*Encyclopædia Iranica* ble påbegynt i 1974 av Ehsan Yarshater, som begynte å undervise ved Columbia University i 1958, og opplevde hvor vanskelig det var å finne omfattende, nøyaktige og presise kilder for Irans eldre historie. 
I 2011 var det utgitt 15 bind av encyclopedien, med artikler frem til bokstaven K. Innenfor hvert felt forsøker redaktørkomiteen å finne og invitere de internasjonalt mest autoritative akademikerne til å skrive artikler, og så langt har over 1300 forskere fra akademiske institusjoner i Nord-Amerika, Europa og Asia bidratt med artikler til encyklopedien. Alle artikler går gjennom fagfellevurdering for kontroll av kvalitet, objektivitet og politisk uavhengihet. I tillegg til å utgis i trykt utgave, er fulltekst av de fleste artiklene tilgjengelig gratis på internett.

## Bind
# Āb – Anāhīd (1985) ISBN 0-7100-9099-4
# Anāmaka – Āṯār al-wozarāʾ (1987) ISBN 0-7100-9110-9
# Ātas̆ – Bayhaqī (1989) ISBN 0-7100-9121-4
# Bāyjū – Carpets (1990) ISBN 0-7100-9132-x
# Carpets – Coffee (1992) ISBN 0-939214-79-2
# Coffeehouse – Dārā (1993) ISBN 1-56859-007-5
# Dārā (B) – Ebn al-Atīr (1996) ISBN 1-56859-028-8
# EbnʿAyyāš – E'teżād-al-Salṭana (1998) ISBN 1-56859-058-x 
# Ethé – Fish (1999) ISBN 0-933273-37-1
# Fisheries-Gindaros (2001) ISBN 0-933273-56-8
# Gioni – Harem I (2003) ISBN 0-933273-73-8
# Harem I – Illuminationism (2004)
# Illuminationism – Isfahan VIII (2006)
# Isfahan IX – Jobbāʾi (2008) ISBN 978-1-934283-08-0
# Joči – Kāšḡari, Saʿd-al-Din (2011) ISBN 978-1934283-29-5

## Referanser


## Eksterne lenker
*
Linda Zilliacus

**Linda Elvira Zilliacus** (født 25. april 1977 i Helsingfors) er en svensk/finsk skuespiller. Hun er siden 2001 gift med Tobias Zilliacus og de har 3 barn.

## Referanser


## Eksterne lenker
*
Heian-perioden

**Heian-perioden** (kanji: 平安時代; kana: へいあんじだい; *Heian jidai*; *Heian* betyr «fred, ro») var en periode i Japans historie, den siste perioden av klassisk japansk historie, som regnes fra 794 til 1185, mellom Nara-perioden og Kamakuraperioden. Perioden har fått sitt navn etter hovedstaden Heian-kyō, som i dag heter Kyōto. Dette var den perioden i japansk historie hvor buddhisme, daoisme og andre innflytelser fra kinesisk kultur nådde sitt høydepunkt. Heian-perioden regnes også som høydepunktet for det japanske keiserlige hoffet, og har blitt kjent for sin kunst, særlig for poesi og litteratur. Selv om keiserne på overflaten hadde makta, lå den reelle makta i hendene til den mektige, aristokratiske Fujiwara-klanen, som hadde giftet seg inn i keiserfamilien, og mange keisere hadde mødre fra Fujiwara-klanen.

## Hendelser

* 784: Keiser Kammu flytter hovedstaden til Nagaoka-kyō (Kyōto).
* 794: Keiser Kammu flytter hovedstaden til Heian-kyō (Kyōto).
* 804: Buddhistmunken Saichō (Dengyo Daishi) introduserer Tendai-skolen.
* 806: Minken Kūkai (Kōbō-Daishi) introduserer (den trantiske) Shingon-skolen.
* 819: Kūkai grunnlegger klostret Kōya-san i den nordvestlige delen av dagens Wakayama.
* 858: Keiser Seiwa starter regentperioden til Fujiwara-klanen.
* 895: Sugawara Michizane stoppet de keiserlige ambassadene til Tang-dynastiets Kina.
* 990: Sei Shōnagon skriver essayene i *[[Puteboka]]*.
* 1000-08: Murasaki Shikibu skriver romanen *[[Fortellingen om Genji]]*.
* 1050: Den militære samurai-klassa blir mektigere.
* 1053: Byōdō-in-tempelet nær Kyōto opprettes av Fujiwara no Yorimichi.
* 1068: Keiser Go-Sanjo styrter Fujiwara-klanen.
* 1087: Keiser Shirakawa abdiserer og blir buddhistmunk, den første av de såkalte «klosterkeiserne» (insei).
* 1156: Taira Kiyomori beseirer Minamoto-klanen og overtar makta, og ender dermed «insei»-perioden.
* 1180 (juni): Keiser Antoku flytter hovedstaden til Fukuhara-kyō (Kobe).
* 1180 (november): Keiser Antoku flytter hovedstaden til Heian-kyō (Kyōto).
* 1180-85: Taira beseiret i Gempei-krigen; Minamoto Yoritomo, støttet av Hōjō-klanen overtar makta, og blir Japans første shōgun, mens keiseren blir en marionetthersker.
* 1191: Rinzai Zen-buddhismen introduseres til Japan av munken Eisai fra Kamakura, og blir populær blant samuraiene, nå den ledende klassa i det japanske samfunnet.

## Herskere

### Keisere

### Regenter

## Referanser


## Eksterne lenker
*
Endergon reaksjon

En **endergon reaksjon** er en ikke-spontan kjemisk reaksjon som krever et arbeid for å gå. At reaksjonen er ikke-spontant betyr at Gibbs frie energi har en positiv verdi, det vil si ∆G > 0. Et eksempel på en endergon reaksjon er når vann henfaller til hydrogen og oksygen av en elektrisk strøm. Motsetningen til endergone reaksjoner er eksergone reaksjoner.

Endergone reaksjoner forveksles i blant feilaktig med endoterme reaksjoner som er spontane reaksjoner (∆G
Crane (Texas)

**Crane** er en by og fylkessete i Crane County i Texas. Befolkningsantallet var på 3&nbsp;191 ifølge USAs folketelling for 2000. Crane er en oljeby med røtter tilbake til 1920-tallet og er fortsatt sentrum for en utpreget oljeproduksjonsregion. Det er den eneste byen av betydning i et fylke som er spredt befolket, og det eneste postkontoret i fylket finnes her.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Please Mr. Postman

**«Please Mr. Postman»** er en sang som ble debut-singlen til The Marvelettes. Den var plateselskapet Tamla (Motown) første singel som gikk helt til topp på Billboard Hot 100; noe som skjedde sent i 1961. Tidlig i 1975 havnet «Please Mr. Postman» på førsteplass igjen på samme hitliste, og det med versjonen til duoen The Carpenters.

## Personell på The Marvelettes' versjon

*Gladys Horton: vokal, kor
*Wanda Young: kor
*Georgeanna Tillman: kor
*Wyanetta («Juanita») Cowart: kor
*Katherine Anderson: kor
*The Funk Brothers: musikere (som inkluderer)
**Marvin Gaye: trommer
**Benny Benjamin: trommer
**James Jamerson: bass
**Richard «Popcorn» Wylie: piano 
**Eddie «Bongo» Brown: perkusjon

The Beatles spilte inn «Please Mr. Postman» 30. juli 1963 i Abbey Road Studios. De spilte sangen på spillejobber i 1961 og 1962. Deres versjon ble utgitt 22. november 1963 på albumet *[[With The Beatles]]* i Storbritannia. I USA ble den utgitt 10. april 1964 på *[[The Beatles' Second Album]]*.

## Personell på The Beatles' Versjon

*John Lennon: rytmegitar, vokal
*Paul McCartney: bass, kor
*George Harrison: elektrisk gitar, kor
*Ringo Starr: trommer

## Kreditering

«Please Mr. Postman» er kreditert Georgia Dobbins, William Garrett, Freddie Gorman, Brian Holland og Robert Bateman. Denne korrekte krediteringen forekom først i 1992 da samleboksen *Hitsville USA: The Motown Singles Collection* ble utgitt. På originalsinglen til The Marvelettes står kun Dobbins/Garett/Brianbert oppført som komponister, mens på *With The Beatles*, står kun Holland oppført.

## Gulfkrigen
I de første ukene av Gulfkrigen (1990-91) var «Please Mr. Postman» en av de platene som oftest ble ønsket spilt på FM-radiostasjonene, men i omskrevet versjon med tittelen «Wait Mr. Hussein». På samme måte ble «Barbara Ann» med Beach Boys til «Bomb Iran». Linjen «*Stop, oh yes, wait a minute Mr. Postman, wa-a-a-it Mr. Postman,*» ble til «*Oh yeah, wait a minute Mr. Hussein, [[Kuwait]] isn't yours Mr. Hussein*».
:*[[Saddam Hussein]] is cut off at sea,
:*our troops are poised so patiently,
:*we're gonna be there for a long, long time.
:*You'll have nothing but an empty pipeline...''

## Referanser
Slaget ved Assietta

**Slaget ved Assietta** ble utkjempet den 19. juli 1747 som en del av felttoget i Italia under den østerrikske arvefølgekrigen. Resultatet ble nederlag for Frankrike mot armeen til Kongedømmet Sardinia. 

## Bakgrunn
I den sisten fasen av den østerrikske arvefølgekrigen valgte Frankrike å utrydde den savoie-piemontesiske armeen på grunn av den strategisk sterke posisjonen deres. Kong Ludvig XV av Frankrike hadde alt prøvd å trenge inn i Piemonte, beleira Cuneo og utkjempet slagene ved Madonna dell'Olmo og Bassignana, men hadde tapt alt så langt. Denne gangen møtte de med en svær arme på 150 infanteriregiment, 75 kavaleriskvadroner og to artillerbrigader, under kommandoen til marskalk Charles Louis Auguste, hertug av Belle-Isle og Marquis De La Mina. De to kommandantene hadde forskjellig syn på hvordan de skulle utføre felttoget. Belle-Isle ønsket å gå mot Torino ved å krysse Alpene, mens hans spanske kollega ønsket å sende tropper for å frigjøre Genova fra beleiringen til en østerriksk-piemontesisk styrke. 

Belle-Isle fikk gjennomslag for planene sine og de franske troppene okkuperte Antibes og provinsen Nice. De ble derimot stoppet av sterk piemontesisk motstand i de sørlige fjellovergangene i Alpene. Broren til Belle-Isle, Chevalier de Belle-Isle, førte en arme på 50 infanteribataljoner, 15 kavaleriskvadroner og mange kanoner mot de nordlige overgangene. Armeen ble delt inn i to korps, et som gikk ned fra Moncenisio mot Exilles, og et som gikk mot Fenestrelle fra Assiettapasset. Sistnevnte er et øde platå på over 2500 meter over havet. Karl Emmanuel III av Sardinia hadde regnet med at franskmennene ville passere her, og bygget festningsverk med 13 infanteribataljoner, ni av de piemontesiske og resten fra østerrikerne og sveitserne som ikke hadde klart å gjennomføre beleiringen av Genova. 

Fransk etterretning varslet marskalkene om at piemonteserne bygget festningsverk i passet, og valgte å gå til angrep med en gang. Franskmennene kom til slaget med 32 bataljoner mot piemonteserne sine 13 bataljoner. De franske troppene var delt inn i tre kolonner. Angrepet start kl. 1630, og til tross for i den heltemodige innsatsen til franskmennene, ble de presset tilbake av det sterke piemontesiske forsvaret med store tap. Etter fem timer trakk franskmennene seg tilbake. Den franske kommandanten Chevalier de Belle-Isle mista livet i slaget. 

Franskmennene tapte 5000 mann, inkludert sju generaler, mens piemonteserne bare tapte 77 mann og fikk 50 soldater skadet. 

De franske troppene returnerte til Frankrike. Fredrik II av Preussen sa etter å ha hørt om slaget i Assietta at om han hadde hatt slike tapre soldatar, så ville han lett ha blitt konge av Italia. 

## Kilder
* 
* 
*
San Nicolás (distrikt i Rodríguez de Mendoza)

**San Nicolás** er et distrikt i provinsen Rodríguez de Mendoza i regionen Amazonas i Peru. Det grenser til distriktene Vista Alegre i nordøst, Omia i sørøst, Santa Rosa og Huambo i sørvest og Mariscal Benavides i nordvest. Distriktets nasjonale statistikkode er 010601 og hovedstaden er Mendoza.

Det ble opprettet 5. februar 1875.

## Landsbyer i distriktet San Nicolás

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: San Nicolás
Asbjørn Elgstøen

**Asbjørn Elgstøen** (født 6. februar 1900, død 1. mars 1926 i Oslo) var en norsk kombinertløper som representerte Nordmarkens IF. Han vant Holmenkollrennet i kombinert i 1925 og ble tildelt kongepokalen.

Elgstøen ødela helsa under VM i Lahtis i 1926, som gikk i kraftig kulde. Ifølge lagkamerat Johan Grøttumsbråten var det −37 °C ved starten på 18-kilometeren, og både Grøttumsbråten og Elgstøen pådro seg forfrysninger under løpet. Under hopprennet falt Elgstøen, på grunn av at den ene foten var nummen etter forfrysningen dagen før, og han ble bare nummer 9 sammenlagt i kombinert. Etter at han kom hjem, utviklet en forfrysning i det indre øret seg til hjernebetennelse, som han døde av noen uker etter mesterskapet i Lahtis.

Aker skikrets har reist en minnestein til minne om Asbjørn Elgstøen på graven hans ved Lunner kirke.

## Referanser


## Kilder
* NRK: Døde etter kuldesjokk i første ski-VM (skrevet av Thor Gotaas, 21. februar 2011, besøkt 28. april 2012)
* Hermann Hansen, Knut Sveen: *[http://urn.nb.no/URN:NBN:no-nb_digibok_2010080303001 VM på ski '97 Trondheim]*. Adresseavisens Forlag, Trondheim 1996. ISBN 82-7164-044-5, s. 34-35 (digitalisert av Nasjonalbiblioteket)
* Olav Bø: *[http://urn.nb.no/URN:NBN:no-nb_digibok_2008090500045 Johan Grøttumsbråten – skikonge og motstandsmann]*. Universitetsforlaget, Oslo 1999. ISBN 82-00-45240-9, s. 33-34 (digitalisert av Nasjonalbiblioteket)
* Vinnere av Holmenkollrennene (i Skiforeningens årbok 2011, s. 108)
* Norges Skiforbund: Kongepokaler NSF historisk oversikt (besøkt 28. april 2012)
Trita (distrikt)

**Trita** er et distrikt i provinsen Luya i regionen Amazonas i Peru. Distriktet grenser til distriktet Lámud i nord og til distriktet Luya i sør. Distriktets nasjonale statistikkode er 010523 og hovedstaden er Trita.

Distriktet ble opprettet den 12. februar 1960

## Landsbyer i distriktet Trita

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Trita
Hall Pass

***Hall Pass*** er en amerikansk romantisk komedie fra 2011. Filmen er regissert av Bobby og Peter Farrelly, og har Owen Wilson og Jason Sudeikis i hovedrollene.

## Handling
Bestekompisene Rick (Owen Wilson) og Fred (Jason Sudeikis) får et "fripass" (en pause fra ekteskapet) av konene sine, Maggie (Jenna Fischer) og Grace (Christina Applegate), hvor de får gjøre hva de vil i en hel uke. Begge konene føler nemlig at ekteskapene er på vei ut av kurs, og de håper at mennene deres vil verdsette ekteskapet mer dersom de får en uke fri fra dagliglivet.

Gutta tar inn på motell for å nyte det en uke lange singellivet, men de har vidt forskjellige oppfatninger om hvor bra det er. Fred er sugen på å få seg noe, mens alt Rick vil, er å dra hjem til kona og barna. Fred overtaler ham imidlertid på å bli med på leken. Vi følger gutta mens de prøver å få seg noe under uka med "fripass", mens både de og kvinnene i deres liv prøver å huske hvorfor de elsker hverandre.

## Rolleliste

## Eksterne lenker
* 
*
Helioseismologi

**Helioseismologi** er studien av spredningen av bølgesvingninger, spesielt akustiske trykkbølger, på solen. I motsetning til seismiske bølger på jorden har bølger på solen i praksis ingen skjærekomponent (s-bølger). Trykkbølger på solen antas å bli generert av turbulens i konveksjonssonen nær solens overflate. Visse frekvenser forsterkes av konstruktiv interferens. De akustiske bølgene sendes til den ytre fotosfæren av solen, som er der hvor lyset som genereres gjennom absorpsjon av strålingsenergi fra kjernefysisk fusjon i sentrum av solen forlater overflaten. Disse svingningene kan påvises på nesten alle tidsserier av solenergi-bilder, men er best observert ved måling av Dopplereffekt på fotosfæriske absorpsjonslinjer. Endringer i utbredelsen av svingningsbølger gjennom solen avslører indre strukturer og gjør det mulig for astrofysikere å utvikle ekstremt detaljerte profiler av de indre forholdene på solen.

## Se også
* Stjernerotasjon

## Referanser


## Eksterne lenker
*  Non-technical description of helio- and asteroseismology
Can’t Buy Me Love

**«Can't Buy Me Love»** er en sang skrevet av Paul McCartney (men offisielt kreditert Lennon/McCartney) som utgjorde a-siden på The Beatles' sjette singel i Storbritannia (med «You Can't Do That» som b-side). Singlen kom ut 16. mars 1964 i USA, mens den kom ut fire dager etter i Storbritannia. «Can't Buy Me Love» går under begrepet «12-bar blues»

«Can't Buy Me Love» ble innspilt 29. januar 1964 i Pathé Marconi Studios i Paris. Tagning fire ble brukt til videre pålegg av McCartneys vokal og gitarsolo av George Harrison.

## Musikere og instrumenter
*Paul McCartney: bassgitar, vokal
*John Lennon: akustisk gitar
*George Harrison: sologitar
*Ringo Starr: trommer, maracas

På Anthology 1 (utgitt 1995) er tagning 2 (med gitarsolo fra tagning 1) av «Can't Buy Me Love» inkludert. Den store forskjellen fra singel-versjonen er at Lennon og Harrison gir fra seg svarende kor-setninger. The Beatles har også gitt ut en konsertversjon av «Can't Buy Me Love» som finnes på The Beatles at the Hollywood Bowl, og en versjon de spilte inn for BBC kom med på *Live at the BBC* (utgitt 1994).

The Beatles spilte «Can't Buy Me Love» på turnéer i 1964 og 1965, og den var også med i filmen A Hard Day's Night, mens McCartney har spilt den på sine turnéer fra og med 1989.

## Referanser
Wino’s Crew

**Wino's Crew Motorcycle Club** (**WCMC**) er en motorsykkelklubb som ble etablert med bakgrunn i at fem medlemmer ble utvist av Boozefighters MC i USA i 1996. 25 medlemmer i samme avdeling sluttet og fulgte med de utviste. De startet en ny klubb, og for å ære «Wino» Willie Forkner som startet Boozefighters tok de navnet Wino's Crew MC. Dette skjedde med Winos velsignelse. Det var denne gjengen Wino kalte «My crew in Texas». Klubben har fremdeles nære forbindelser med Forkner-familien, og har i dag avdelinger i California, Texas, New York, England, Norge og Finland.

Berzerker MC som stammet fra Einherjingan MC (Hallingdal) og Cavemen MC (Valdres) ble tatt opp i BoozeFighters MC Europe i 2000. I 2003 ble de Wino's Crew MC Norway.

## Norske avdelinger (chapters)
*Wino's Crew Valdres – 2003 (tidligere Cavemen MC)
*Wino`s Crew Oslo – 2009 (tidligere Back Road MC)
*Wino`s Crew Hallingdal – 2003 (tidligere Einherjingan MC)
*Wino`s Crew Kristiansand – 2012 (tidligere Valhall MC Kristiansand)
*Wino`s Crew Arendal (nedlagt 2012)
*Wino's Crew Hadeland - 2016  (tidligere Soppen mc)
*Wino's Crew Bergen - 2016
*Wino's Crew Stavanger - 2017 (tidligere White Horn MC Sandnes)
*Wino's Crew Narvik - 2022  (tidligere Stronghold mc)

## Eksterne lenker
* Wino's Crew MC Norge
* Wino's Crew MC Fort Worth
* https://www.facebook.com/groups/287417121288593
Nesiostrymon

***Nesiostrymon*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger, bakvingen med to stjerter. Oversiden er skinnende blå med mørkbrune vingespisser, litt mer glinsende hos hannene, som har en svart, oval flekk i overgangen mellom det blå og det brune i forvingen. Vingenes underside er perleaktig lys grå med to brune tverrstreker og en oransje flekk ved bakhjørnet.

## Utbredelse
Disse artene er utbredt i hele Mellom- og Sør-Amerika.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Eumaeini Doubleday, 1847
******* *Hypostrymon*-gruppen – Neotropisk
******** slekten ***Nesiostrymon*** Clench, 1964
********* *[[Nesiostrymon calchinia]]* (Hewitson, 1868)
********* *[[Nesiostrymon celida]]* (Lucas, 1857)
********* *[[Nesiostrymon celona]]* (Hewitson, 1874)
********* *[[Nesiostrymon dodava]]* (Hewitson, 1877)
********* *[[Nesiostrymon endela]]* (Hewitson, 1874)
********* *[[Nesiostrymon hyccara]]* (Hewitson, 1868)
********* *[[Nesiostrymon shoumatoffi]]* (Comstock & Huntington, 1943)
********* *[[Nesiostrymon tristis]]* (Lathy, 1926)

## Litteratur
* Inventory of the Butterflies of Sangay National Park - *Nesiostrymon* sp. http://www.sangay.eu/ficha-principale.php?ref=1600&lang=en

## Eksterne lenker
* 
* Brower, Andrew V. Z. 2007. [''Nesiostrymon'' i The Tree of Life Web Project, http://tolweb.org/ http://tolweb.org 
* www.funet.fi – ''Nesiostrymon''
* Butterflies of America – *Nesiostrymon calchinia* http://butterfliesofamerica.com/nesiostrymon_calchinia.htm
Lars Mejern Larsson

**Lars Mejern Larsson** (født 1965) er en svensk politiker for Socialdemokraterna, og har vært riksdagsmedlem i Sverige siden 2006. Han hadde tidligere vært erstatter i 2005. Han ble valgt inn i riksdagen for Värmlands läns valkrets på plass 46. Av yrkesfaglig bakgrunn har Larsson vært trearbeider og ombudsmann.

## I riksdagen
Larsson sitter i trafikkomiteen, og er i tillegg vara i EU-nemnda, valgkomiteen og i arbeidsmarkedskomiteen.

## Referanser

 



## Eksterne lenker
* 
*
Leif Jakobsson (TV-produsent)

**Leif Verner Jakobsson** (født 22. august 1953 i Jakobstad) er direktør for Svenska kulturfonden. Jakobsson har tidligere arbeidet som TV-produsent og kulturadministratør.

## Karriere
Jakobsson studerte historie og statsvitenskap ved Helsingfors universitet, og tok mastergraden i filosofi («filosofie magister»). Etter å ha arbeidet i turistnæringen ved Middelhavet, ble han i 1983 ansatt som redaktør ved den svenskspråklige familieredaksjonen i YLE. Han fikk senere ansvaret for å bygge opp TV-produksjonen i Vasa, og ble i 1989 faktasjef ved Finlands Svenska Television (FST). Jakobsson ble i 1994 kultursjef ved Sveriges Television (SVT), Kanal 1. I 1997 vendte han tilbake til FST som programdirektør. I 2002 ble han viseadministrerende direktør, samt programdirektør i SVT med journalistisk ansvar for samtlige kanaler, samt for mediehusets nettsider. I løpet av hans femårige periode som programdirektør ble Barnkanalen og Kunskapskanalen lansert.

I perioden 2003 til 2006 var Jakobsson leder for Nordvisionen.

I 2008 ble Jakobsson styremedlem i Kungliga Operan i Stockholm og i Teaterhögskolan i Helsingfors. 1. mai 2007 tiltrådte Jakobsson som sjef for Pro Artibus, *Finlandssvenskt Konstcentrum*, i en treårig åremålsstilling. Han ble høsten 2009 utnevnt av den finske regjeringen til leder for Centralkommissionen för konst i treårsperioden 2010 til 2012. I den overlappende perioden hadde han permisjon fra Pro Artibus.

## Referanser
Leif Jakobsson

**Leif Jakobsson** er navnet til flere personer:

*Leif Jakobsson (politiker)
*Leif Jakobsson (TV-produsent)
Slaget ved Velletri i 1744

**Slaget ved Velletri** fant sted 12. august 1744 under den østerrikske arvefølgekrigen mellom Østerrike og en allianse mellom Spania og Kongedømmet Napoli. Etter å ha erobret Velletri med et angrep om natten og tatt til fange det meste av følget til Karl III av Spania, møtte den østerrikske armeen den spanske armeen til Karl utenfor byen. 

Østerrikerne ble raskt drevet tilbake av spanjolene og trakk seg nordover til Roma med Karl i hælene. 

Akt 3 av operaen *[[La forza del destino]]* av Giuseppe Verdi er satt til slaget ved Velletri.

## Referanser


## Kilder
*
Leif Jakobsson (politiker)

**Leif Jakobsson** (født 1955) er en svensk politiker for Socialdemokraterna, og har vært riksdagsmedlem i Sverige siden 1998. Han ble valgt inn i riksdagen for Malmö kommuns valkrets på plass 13. Jakobsson har tidligere jobbet som blikkenslager og ombud.

## I riksdagen
Jakobsson er nestleder i skattekomiteen, samt at han sitter i krigsdelegasjonen og i Riksdagsledelsen.

## Privat
Jakobsson har to barn, begge født på 1980-tallet.

## Eksterne lenker
* 
* 
* Leif Jakobsson på Sveriges riksdags nettside
* Socialdemokraterna.se - Leif Jakobsson
Knut Haanes

**Knut Haanes** (født 1949) er en norsk tidligere tjenestemann. Han har vært nestleder for Barneombudet, og var i denne egenskapen fungerende barneombud en kort periode i 2008.

Knut Haanes tiltrådte 14. april 2008 som fungerende barneombud i forbindelse med barneombudsaken. Ida Hjort Kraby ble utnevnt og skulle etter planen tiltre som nytt barneombud i april 2008, men trakk seg 14. februar samme år, etter avsløringen om hennes private omgang med barne- og likestillingsminister Manuela Ramin-Osmundsen. Reidar Hjermann hadde sin siste arbeidsdag på kontoret 11. april 2008, men ble så oppnevnt for en ny åremålsperiode 20. juni 2008.

## Referanser
Zoë Bell

**Zoë E. Bell** (født 1978) er en stuntdame og skuespiller fra New Zealand, kjent fra filmen *[[Grindhouse|Death Proof]]*.

## Referanser


## Eksterne lenker
*
Léa Seydoux

**Léa Seydoux** (født 1. juli 1985 i Paris) er en fransk skuespillerinne og modell.

## Karriere
Seydoux har stort sett spilt i franske produksjoner som er ukjente for norsk publikum, men hun har også hatt biroller i kjente amerikanske filmer. Hennes første store film var *[[Inglourious Basterds]]* (2009) av Quentin Tarantino, hvor hun spilte en mindre birolle. Deretter var hun kona til king John i *[[Robin Hood (2010)|Robin Hood]]* (2010), som er regissert av Ridley Scott. Hun spiller dessuten små, men viktige roller som Gabrielle i Woody Allens *[[Midnight in Paris]]* (2011) og som Sabine Moreau i **' (2011). Alle disse filmene var store suksesser verden over.

I 2013 er hun å se i den kritikerroste franske dramafilmen ''[[Blå er den varmeste fargen]]'', som vant [[Gullpalmen]] under [[Cannes filmfestival|filmfestivalen i Cannes]] i 2013. I 2014 er hun en del av [[Wes Anderson]]s dramakomedie ''[[The Grand Budapest Hotel]]'', som har med en rekke kjente skuespillere, som [[Ralph Fiennes]], [[Edward Norton]], [[Bill Murray]], [[Owen Wilson]], [[Jude Law]], [[Willem Dafoe]], [[Adrien Brody]] og [[Saoirse Ronan]].

== Filmografi ==
* ''[[La Bête (film fra 2023)|La Bête]]'' (2023)
* ''[[The French Dispatch]]'' (2021)
* ''[[No Time to Die]]'' (2020)
* ''[[Kursk (film)|Kursk]]'' (2018)
* ''[[Juste la fin du monde]]'' (2016)
* ''[[Spectre]]'' (2015)
* ''[[Diary of a Chambermaid]]'' (2015)
* ''[[The Lobster]]'' (2015)
* ''[[Saint Laurent]]'' (2014) – Loulou de la Falaise
* ''[[La belle & la bête]]'' (2014) – La belle
* ''[[The Grand Budapest Hotel]]'' (2014) – Clotilde
* ''[[Blå er den varmeste fargen]]'' (2013) – Emma
* ''[[Grand Central]]'' (2013) – Karole
* ''[[L'enfant d'en haut]]'' (2012) – Louise
* ''[[Les adieux á la reine]]'' (2012) – Sidonie Laborde
* **' (2011) – Sabine Moreau
* *[[Time Doesn't Stand Still]]* (2011) – Elle
* *[[Mistérios de Lisboa]]* (2011) – Blanche de Montfort (3 episoder)
* *[[Midnight in Paris]]* (2011) – Gabrielle
* *[[La roman de ma femme]]* (2011) – Ève
* *[[Mistérios de Lisboa]]* (2011) – Bianca de Montfort
* *[[Roses à crédit]]* (2010) – Marjoline (TV-film)
* *[[Petit tailleur]]* (2010) – Marie-Julie
* *[[Belle Épine]]* (2010) – Prudence Friedmann
* *[[Robin Hood (2010)|Robin Hood]]* (2010) – Isabella of Angoulême
* *[[Sans laisser de traces]]* (2010) – Fleur
* *[[Plein sud]]* (2009) – Léa
* *[[Lourdes (film)|Lourdes]]* (2009) – Maria
* *[[Inglourious Basterds]]* (2009) – Charlotte LaPadite
* *[[Des illusions]]* (2009) – La fille du métro
* *[[La belle personne]]* (2008) – Junie
* *[[De la guerre]]* (2008) – Marie
* *[[Les vacances de Clémence]]* (2008) – Jackie (TV)
* *[[Des poupées et des anges]]* (2008) – Gisèle
* *[[13 French Street]]* (2007) – Jenny
* *[[Une vieille maîtresse]]* (2007) – Oliva
* *[[Mes copines]]* (2006) – Aurore

## Referanser


## Eksterne lenker
*
Anne Pedersdotter (skuespill)

***Anne Pedersdotter*** er et skuespill skrevet av Hans Wiers-Jenssen. Stykket hadde urpremiere på Nationaltheatret i Oslo (daværende Kristiania) 18. februar 1908 med Johanne Dybwad i hovedrollen. Det er et historisk drama basert på skjebnen til Absalon Pederssøn Beyers enke Anne Pedersdotter, som i 1590 ble brent som heks i Bergen, etter å ha blitt dømt i en av de best dokumenterte trolldomssakene i norsk rettshistorie. Wiers-Jenssens teaterstykke holder seg ikke fullt og helt til de kjente fakta i saken.

## Versjoner
Flere norske og utenlandske kunstnere har senere tatt utgangspunkt i Wiers-Jenssens drama i sin kunst.

I 1926 ble en engelsk versjon med tittelen *The Witch* oppført både i New York og i London. Bak oversettelsen stod den britiske poeten og forfatteren John Masefield (1878–1967).

I 1934 skrev den italienske komponisten Ottorino Respighi (1879–1936) operaen *La fiamma* over en libretto forfattet av Claudio Guastall med utgangspunkt i Wiers-Jenssens teaterstykke.

I 1943 filmatiserte den danske filmskaperen Carl Th. Dreyer (1889–1968) Wiers-Jenssens skuespill. Filmen fikk tittelen *[[Vredens dag (film)|Vredens dag]]* (*Day of Wrath*). Her er Anne Pedersdatter blitt en aldrende prests unge kone, som forelsker seg i prestens sønn under en heksejakt i 1600-tallets Danmark.

I 1971 uroppførte Den norske opera i Oslo operaen *Anne Pedersdotter* med musikk av Edvard Fliflet Bræin (1924–76). Librettoen var skrevet av Hans Kristiansen på grunnlag av Wiers-Jenssens historiske drama.

## Referanser
Paiwarria

***Paiwarria*** er en slekt av glansvinger som tilhører underfamilien stjertvinger (Theclinae).

## Utseende
Middelsstore, fargesterke stjertvinger, hver bakvinge med én eller to lange stjerter. Oversiden hos hannene er skinnende blå med svarte ytterkanter, hunnene er litt mindre kontrastrikt farget. Undersiden er brun eller skinnende grønn, langs ytterkanten kan det være svarte tverrstreker og en rødt felt ved bakhjørnet.

## Utbredelse
Disse artene lever i Mellom- og Sør-Amerika, fra Mexico i nord til Paraguay i sør.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Eumaeini Doubleday, 1847
******* *Eumaeus*-gruppen – Neotropisk
******** slekten ***Paiwarria*** Kaye, 1904
********* *[[Paiwarria antinous]]* (C. & R. Felder, 1865)
********* *[[Paiwarria aphaca]]* (Hewitson, 1867)
********* *[[Paiwarria chuchuvia]]* Hall & Willmott, 2005
********* *[[Paiwarria episcopalis]]* (Fassl, 1912)
********* *[[Paiwarria telemus]]* (Cramer, 1775)
********* *[[Paiwarria umbratus]]* (Geyer, 1837)
********* *[[Paiwarria venulius]]* (Cramer, 1779)

## Litteratur

## Eksterne lenker
* 
* Brower, Andrew V. Z. 2007. [''Paiwarria'' i The Tree of Life Web Project, http://tolweb.org/ http://tolweb.org 
* www.funet.fi – ''Paiwarria''
* Butterflies of America – *Paiwarria umbratus* http://butterfliesofamerica.com/paiwarria_umbratus.htm
Daria

Kvinnenavnet **Daria** er en feminin form av mannsnavnet Darius, en kortform av det gammelpersiske **, tronenavnet til Darius den store og to andre konger i Akamenide-dynastiet. I dag blir navnet derfor gjerne tillagt betydningen «rik og kongelig» eller «velstående», mens den eldre gammelpersiske formen trolig er sammensatt av to ord som betyr «holde fast det gode». I moderne persisk kan Daria også bety «sjø».

## Utbredelse
Navnet er mye brukt i Øst-Europa og Russland. Interessen for navnet fikk et oppsving i Russland mot slutten av det 20de og begynnelsen av det 21. århundre. I 2005 var for eksempel navnet (russisk: ) det fjerde mest populære kvinnenavnet i Moskva etter Anastasia, Nikita og Maria.

|}

## Kjente personer med navnet
Personene i listen er ordnet kronologisk etter fødselsår.
* Daria Halprin (f. 1948), amerikansk forfatter og skuespiller
* Daria Werbowy (f. 1983), ukrainsk-kanadisk modell
* Daria Musk (f. 1984), amerikansk sanger
* Darija Jurak (f. 1984), kroatisk fotballspiller
* Daria Zoric (f. 1989), norsk journalist
* Daria Strokous (f. 1990), russisk modell og skuespiller

## Annen bruk av navnet
* Daria Morgendorffer, rollefigur i animasjonsserien Beavis and Butt-head

## Referanser


## Eksterne lenker
Termisk ekspansjon

**Termisk ekspansjon** er tendensen materie har til å endre volum ved endring i temperatur. Når et stoff varmes opp begynner partiklene å forflytte seg raskere og holder da en større gjennomsnittlig avstand. Materialer som trekker seg sammen ved økende temperaturer er sjeldne; denne effekten er begrenset i størrelse og oppstår bare innenfor begrensede temperaturområder. Graden av ekspansjon dividert med endringen i temperatur kalles materialets *koeffisient av termisk ekspansjon* og varierer generelt med temperatur.

## Definisjon

En stav med lengde ℓ&thinsp; vil under oppvarming forandre sin lengde med &Delta;ℓ. Hvis temperaturøkningen er &Delta;*T*, defineres *lengdeutvidelseskoeffisienten* som

:  \alpha_\ell = {1\over \ell} {\Delta \ell\over \Delta T} 

Den måles derfor i enheter av invers temperatur, det vil si K -1. Et typisk eksempel er en 10 m lang stålstang som utvideer seg med 6 mm når den varmes opp fra -20 &deg;C til 30 &deg;C. Det tilsvarer koeffisienten  som er en typisk verdi for faste stoffer.

På tilsvarende hvis kan man definere en tredimensjonal utvidelseskoeffisient *&alpha;&thinsp;* for et homogent materiale. Hvis et volum *V&thinsp;* utvider seg med &Delta;*V&thinsp;* under en  temperaturøkning &Delta;*T*, er den

:  \alpha = {1\over V } {\Delta V \over \Delta T} 

og måles med samme enhet som den lineære koeffisienten. For væsker og gasser er den vanligvis betydelig større enn for faste stoffer.

Når det faste stoffet er homogent, kan volumutvidelseskoeffisienten uttrykkes ved den lineære koeffisienten. Da vil et volum *V* = ℓ3 utvides under oppvarming til

:  V \rightarrow (\ell + \Delta\ell)^3 = \ell^3 + 3\ell^2 \Delta \ell + \cdots 

når man benytter binomialformelen og neglisjerer høyere ordens ledd fordi &Delta;ℓ ℓ. Denne sammenhengen kan også lett verifiseres ved direkte målinger.

En ideell gass med *n&thinsp;* mol og trykk *P*, har tilstandsligningen  hvor *R&thinsp;* er gasskonstanten. Det betyr at . Følgelig er  dens volumutvidelseskoeffisient.

## Referanser


## Eksterne lenker
* 
*  Hyperphysics: Thermal expansion
*  Understanding Thermal Expansion in Ceramic Glazes
Jesper Salén

**Nils Jesper Alexander Salén** (født 5. desember 1978 i Lidingö) er en svensk tidigere skuespiller. Han ble ferdigutdannet lege i 2014.

## Filmografi (utvalg)
* 1993 – *[[Kådisbellan (film)|Kådisbellan]]*
* 1995 – *[[Pensionat Oskar]]*
* 1996 – *[[Skuggornas hus]]* (TV)
* 1997 – *[[Skilda världar]]* (TV)
* 1997 – *[[Pappas flicka]]* (TV)
* 1998 – *[[Skärgårdsdoktorn]]* (TV)
* 1999 – *[[En liten julsaga]]*
* 1999 – *[[Vita lögner]]* (TV)
* 2003 – *[[Ondskapen (film)|Ondskan]]*
* 2004 – *[[Om Stig Petrés hemlighet]]* (TV)
* 2004 – *[[Strandvaskaren]]*

## Referanser

## Eksterne lenker
*
Alfred Bolstad

**Alfred Bolstad** (født 11. januar 1924 i Luster, død 17. november 2010 i Skien) var en norsk landbruksbyråkrat, forfatter og politiker. Han var fylkeslandbrukssjef i Telemark fra 1985 til 1991. Han var formann i Skien skolestyre i tre valgperioder, medlem av kommunestyret og formannskapet i Skien og av Telemark fylkesting. Han representerte Arbeiderpartiet. I mer enn 20 år var han sjef for landbruksutstillingen Dyrsku'n i Seljord.
I 2001 ble han tildelt Kongens fortjenstmedalje i sølv.

## Bibliografi
* Alfred Bolstad: * *Frå kvægudstilling til folkefest. Seljordutstillinga Dyrsku'n 125 år 1866-1991*,.  (Skien 1993)
* Halvor Nordbø, Alfred Bolstad og Hallvard Eika: * *Utviklinga av landbruket i Telemark i dei siste 100 år : Telemark Landbruksselskap 1877-1977*,.  (Skien 1983)

## Eksterne lenker
* 
* Alfred Bolstad i Forvaltningsdatabasen
The Patrician (videospill)

***The Patrician*** (tysk originaltittel: *Der Patrizier*) er et simulatorspill utgitt i 1992. Spillet er utviklet av Ascaron og utgitt av Triptychon Software for MS-DOS, Amiga og Atari ST. *The Patrician* skal simulere handel, sjøfart og bygging av byer, og spilleren tar på seg rollen som en handelsperson i en av Hansaforbundets byer. Spillet er det første i *[[Patrician (videospillserie)|Patrician]]*-serien.

## Mottakelse
*The Patrician* mottok positiv omtale. Det norske magasinet *[[Amiga Forum]]* ga spillet en full poengssum, mens det tyske *[[Power Play]]* ga spillet en poengssum av 76&nbsp;%.

## Referanser


## Eksterne lenker
*
Zamperla

**Zamperla** er en italiensk produsent av park- og tivoli-attraksjoner som har eksistert siden 1960. Hovedkontoret er lokalisert i Vicenza i Italia, men bedriften har også kontorer i flere andre land. Zamperla er en av de største produsentene av attraksjoner til fornøyelsesparker i verden, og leverer hovedsakelig mindre og portable attraksjoner. Porteføljen inneholder også enkelte berg-og-dal-baner og tøffere tivoliattraksjoner, og selskapet har levert en av verdens største pendelattraksjoner SpinSpider til Tusenfryd. Zamperla har også levert flere andre attraksjoner til norske parker; Små radiobiler, Ballongferden, Dragen og 2012-nyheten Stubbesnurr på Tusenfryd og familiebanen Berg- og dalbane på Lilleputthammer er alle Zamperlas design.

## Referanser


## Eksterne lenker
*
Roland Schütt

**Fritiof Roland Schütt** (født 18. april 1913 i Stockholm, død 10. november 2005 i Tyresö) var en svensk forfatter.

## Bibliografi (utvalg)
* 1989 – *[[Kådisbellan]]*
* 1992 - *Brakskiten*

## Referanser


## Eksterne lenker
* 
*  Roland Schütt 
*
Nøytrinooscillasjon

**Nøytrinooscillasjon** er et fenomen innen elementærpartikkelfysikken som innebærer at nøytrinoer, som dannes og oppdages i tre veldefinerte forskjellige slag (*[[Arom (fysikk)|aromer]]*), kan endre karakter på veg fra kilden til detektorer.

Nøytrinooscillasjoner kan inntreffe dersom elektron-, myon- og taunøytrinoer har ulike masser, noe som innebærer at ikke alle kan være masseløse. I partikkelfysikkens standardmodell er nøytrinoene nøyaktig masseløse. Vitnesbyrd om nøytrinooscillasjoner er derfor et tegn på ny fysikk utover standardmodellen.

## Litteratur
* I.V. Anicin; "*The Neutrino – Its Past, Present and Future*", ArXiv-eprint physics/0503172 (2005) 
* 
* Giunti, Carlo & Chung W. Kim; *Fundamentals of Neutrino Physics and Astrophysics*, Oxford University Press, New York (2007). ISBN 978-0-19-850871-7 
* David Griffiths; *"Introduction to Elementary Particles"*, Wiley-VCH, Weinheim, 2:a uppl. (2008). ISBN 978-3-527-40601-2
* 
* B.R. Martin, G. Shaw; *"Particle physics"*, John Wiley & Sons, Chichester (England) 2. oppl. (1997), Kapitel 11 *Beyond the Standard Model* – sid 262–267. ISBN 0-471-92358-3 
* 
* 
* K. Riesselmann; Logbook: Neutrino Invention i Symmetry, vol 4.

## Se også
* Nøytrinoastronomi

## Eksterne lenker
* Neutrinoföredrag på KVA KTH (2006), sid 22-35.
Kådisbellan

***Kådisbellan*** (**Kondomspretterten**) er en svensk selvbiografi fra 1989 av Roland Schütt. Romanen handler om da Schütt vokste opp på 1920-tallet. Hans mor Zipa selger kondomer, noe som var forbudt på 20-tallet. Roland stjeler kondomene og lager ballonger og spretterter (kådisbellor) av dem. I 1993 ble romanen filmatisert.

## Referanser

## Eksterne lenker
* En bok før alla
* Boksidan
Smak (partikkelfysikk)

**Smak** (engelsk *flavour* eller *flavor*) eller **arom** er et kvantetall innen partikkelfysikken, som gjelder en elementærpartikkels svake vekselvirkning. Begrepet brukes for å betegne seks typer kvarker (opp, ned, sjarm, sær, topp og bunn) eller tre typer leptoner (elektron, myon og tauon pluss tilhørende nøytrinoer).

I den elektrosvake teorien er denne symmetrien av gaugetype og aromforandrende prosesser eksisterer. I kvantekromodynamikken, å andre siden, er *arom* en global symmetri, det vil si en symmetri som gjelder for alle punkter i den romtiden som beaktes, i motsetning til en lokal symmetri som bare gjelder for en åpen delmengde av punkter.

Betahenfall er en aromforandrende prosess blant atomkjerner, hvor for eksempel en nedkvark i et nøytron gjennom svak vekselvirkning går over i en oppkvark slik at hadronet blir et proton.

## Se også
* Standardmodellen
* Nøytrinosvingning
Boozefighters

**Boozefighters Motorcycle Club** (**BFMC**) er en motorsykkelklubb etablert i 1946 i California av veteraner fra andre verdenskrig. «Wino» Willie Forkner regnes som stifteren av klubben. Mottoene er «The Original Wild Ones» og «A drinking club with a motorcycle problem». Forkner døde i 1997, 76 år gammel.

Klubben har avdelinger over hele USA med hovedkvarter i Fort Worth, Texas. Den første europeiske avelingen ble startet i Frankrike i 2006. Idag har de avdelinger på blant annet på Okinawa, Japan, Filippinene, og Sør-Korea. 

## Hollister-opptøyene
BFMC var med i Hollister-opptøyene mellom 4. og 6. juli 1947 i California, som førte til filmen *[[Vill ungdom]]* (1953), med Marlon Brando i hovedrollen. Opptøyene førte til at American Motorcyclist Association gikk ut og hevdet at 99 % av alle MC-førere er lovlydige, noe som de kriminelle klubbene tok til seg og kalte seg for «1% Club». Andre klubber som var med i opptøyene var Pissed Off Bastards of Bloomington og Market Street Commandos.

## Eksterne lenker
*  
* SF Chronicle - Original `Wild One' Dies 
* LA Times - The Day That Kicked Bikers' Wild Image Into High Gear
Det er aldri for sent, Larry Crowne

***Det er aldri for sent, Larry Crowne*** (originaltittel: *Larry Crowne*) er en amerikansk romantisk komedie fra 2011. Filmen er regissert av Tom Hanks, som også har vært produsent sammen med Gary Goetzman, skrevet manuset sammen med Nia Vardalos og spilt hovedrollen som Larry Crowne. Julia Roberts er også med i filmen.

## Handling
Den sympatiske, godtroende og enkle Larry Crowne (Tom Hanks) er en middelaldrende mann. Han jobbet som kokk i marinen i 20 år, men har nettopp gått gjennom en lei skilsmisse, hvorpå han sitter igjen med en enorm gjeld. Når han i tillegg får sparken fra den lokale butikken han har arbeidet i de siste årene, finner Larry ut at han vil gjøre noe nytt. Så han bestemmer seg for å starte helt på bunnen – på college.

Han finner umiddelbart tonen med den eksentriske unge studenten Talia (Gugu Mbatha-Raw), og blir en del av hennes store scootergjeng, som alle er nesten like eksentriske som henne og som i likhet med Larry prøver å finne seg selv og fremtiden sin. Talia blir også hans beste venn på skolen, den ørlille klassen blir etter hvert som en slags familie, og Larry får nytt håp i livet. I tillegg har han øyne for den vakre læreren Mercedes Tainot (Julia Roberts), som har sine egne problemer å stri med.

## Rolleliste

## Eksterne lenker
* 
*
Control Machete

**Control Machete** var ei meksikansk hiphop-gruppe fra Monterrey. Den ble etablert i 1996 og holdt på fram til 2004. Medlemmene var Fermín IV, Pato og Toy Kenobi.

## Diskografi
**[[Mucho Barato]]* (1997) (4x platina)
**[[Artillería Pesada, Presenta]]* (1999) (9x platina)
**Spanglish* (2001) (sølv)
**[[Sólo Para Fanáticos]]* (2002) (gull)
**[[Uno, Dos: Bandera]]* (2003) (gull)
**Eat, Breath, and Sleep* (2006) (samlealbum)

## Eksterne lenker
* 
* 
*
Cochamal (distrikt)

**Cochamal** er et distrikt i provinsen Rodríguez de Mendoza i regionen Amazonas i Peru. Distriktet grenser til provinsen Chachapoyas i vest og i nord, til distriktet Longar i øst og til distriktene Limabamba og Huambo i sør. Distriktets nasjonale statistikkode er 010603 og hovedstaden er Cochamal.

Distriktet ble opprettet den 31. oktober 1932.

## Landsbyer i distriktet Cochamal

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Cochamal
¿Dónde jugarán las niñas?

***¿Dónde jugarán las niñas?*** er debutalbumet til det meksikanske alternative rockebandet Molotov. Det ble utgitt 11. mars 1997. Tekstene er i hovedsak samfunnskritiske og humoristiske. Flere av låtene kom høyt opp på hitlistene verden over, blant annet «Voto latino» og «Gimme Tha Power».

Albumets tittel betyr «Hvor skal jentene leke?», og er en parodi på tittelen på Manás album *[[¿Dónde jugarán los niños?]]* («Hvor skal barna leke?»), som i sin tur spiller på Cat Stevens' sang «Where will the children play?». Coveret viser deler av ei jente i ungdomsskoleuniform i en bil med trusene nede på knærne.

Albumet skapte stor kontrovers på grunn av de grove tekstene og coverbildet, og musikkforretningene nekta å selge det. Gruppa fikk derfor med seg en rekke fans og gikk ut på gata i Mexico by for å selge plata som en protest mot sensuren. Stuntet fikk brei mediedekning, og de solgte over 3&nbsp;000 eksemplarer på under fire timer.

## Spor
#«Que no te haga bobo Jacobo»
#«Molotov Cocktail Party»
#«Voto latino»
#«Chinga tu madre»
#«Gimme Tha Power»
#«Mátate Teté»
#«Más vale cholo»
#«Use It or Lose It»
#«Puto»
#«¿Por qué no te haces para allá?... al más allá»
#«Cerdo»
#«Quítate que ma'sturbas (Perra arrabalera)»

## Eksterne lenker
*
Chambao

**Chambao** er ei spansk musikkgruppe fra Málaga i Andalucía. Musikken deres regnes inn under sjangeren «flamenco chill», som er flamenco blanda med elektronisk musikk. Gruppa ble danna i 2002.

Gruppas sanger og frontfigur er María del Mar Rodríguez Carnero («La Mari»).

## Diskografi
* *Flamenco Chill* (2002)
* *Endorfinas en la mente* (2003)
* *Chambao en privado* (2004)
* *Pokito a poko* (2005)
* *Chambao puro* (2005)
* *Caminando 2001–2006* (2006)
* *Con otro aire* (2007)
* *En el fin del mundo* (2009)
* *Chambao (2012)*
* *10 años around the world (2013)*
* *Nuevo ciclo* (2016)

## Eksterne lenker
* 
*
Filipp Kirkorov

**Filipp Bedrosovitsj Kirkorov** (russisk: Филипп Бедросович Киркоров, bulgarsk: Филип Бедросов Киркоров; født 1967) er en russisk sanger og skuespiller av bulgarsk-armensk opphav. Kirkorov er en av Russlands mest kjente og omtalte personligheter, og han var tidligere gift med den russiske superstjernen Alla Pugatsjova.

I 1995 representerte Kirkorov Russland i Eurovision Song Contest og ble nummer 17 av 23. Det russiske bidraget fikk 17 poeng, hvorav 10 poeng kom fra den norske juryen.

## Referanser


## Eksterne lenker
* 
* 
* 
*
Lili Ivanova

**Lili Ivanova** (født 24. april 1939 i Kubrat) er en bulgarsk popmusiker.

Ivanova slo igjennom på 1960-tallet. Hun har turnert flittig utenlands, framfor alt i Russland og andre land i den tidligere østblokken.

## Referanser


## Eksterne lenker
* 
* 
* 
* 
* Lili Ivanovas tyske nettsted
* Lili Ivanova diskografi
Pasja Khristova

**Parasjkeva «Pasja» Khristova Stefanova** (bulgarsk: ; født 16. juli 1946, død 21. desember 1971) var en bulgarsk popsangerinne med suksess på slutten av 1960-tallet og begynnelsen av 1970-tallet. Hennes mest kjente låt var *Edna balgarska roza* som betyr "En bulgarsk rose". Hun døde i en flyulykke i 1971.

## Eksterne lenker
* Pasja Khristova-biografi (bulgarsk)
* Akkord til "A Bulgarian Rose"
* "Pasha – The Mystery" en film om Pasja og hennes liv (bulgarsk)
* En kort dokumentar om flykrasjet (bulgarsk)
* Intervju med eksflyvertinne om krasjet (bulgarsk)"
Emilia Valeva

**Emilia Jantsjeva Văleva** (bulgarsk: Емилия Янчева Вълева; født 21. mars 1982 i Radnevo) er en bulgarsk pop- og folkesanger, som har utgitt en god del plater.

## Tidlige år
Emilia Văleva ble født i Radnevo av Radka og Yancho, og vokste opp Galabovo, begge i Stara Zagora, Bulgaria, Hun ble interessert i musikk i en tidlig alder, og begynte å synge i et lokalt kor. Seinere drev hun med countrymusikk med Jivka Dimitrova og Dimitar Kolev. Vuleva fikk platekontrakt med Payner, og i 1999 spilte hun inn den første låt sin: "Its over with you".

## Planeta Derby
Deltok i Planeta Derby 2004, 2005, 2006, 2007, 2009 og 2010.

## Eksterne lenker
* Emilia Valevas diskografi på mp3-bg.com (bulgarsk)
* Planeta TV (bulgarsk)